Coronavirus से बचना है तो जरूर मानिए शिल्पा शेट्टी की ये नसीहत
मुंबई। कोरोना वायरस ने पूरे देश में दहशत मचा रखा है। अबतक 110 लोग पॉजिटिव पाए गए हैं। इसके इलाज को लेकर कई दावे किए जा रहे हैं। इस बीमारी से संक्रमित कर्नाटक और दिल्ली में दो लोगों की मौत भी हो चुकी है। अब बॉलीवुड एक्ट्रेस शिल्पा शेट्टी ने कोरोना वायरस को लेकर एक पोस्ट किया है। शिल्पा ने लंदन में फैली महामारी का जिक्र किया और उस दौरान इसाक न्यूटन द्वारा की गई खोज के बारे में भी बताया। इसके साथ ही शिल्पा शेट्टी ने अपनी पोस्ट में कहा कि इस समय आपके पास केवल दो ही विकल्प हैं। कोरोनावायरस से संबंधित शिल्पा शेट्टी की यह पोस्ट खूब वायरल हो रही है। विस्तार से जानिए
अभी समय वैसा ही जैसा प्लेग के समय में था
शिल्पा ने कोरोना वायरस को लेकर लोगों को सलाह दी है। शिल्पा ने एक पोस्ट करते हुए लिखा, 'अभी का समय ठीक वैसा ही है, जैसे 1665 के दौरान लंदन में प्लेग फैलने का था। ऐसे में कैम्ब्रिज विश्वविद्यालय बंद कर दिया था और न्यूटन ने गार्डन में बैठकर एक सेब को पेड़ से गिरते देखा।'
लोगों के पास दो ही विकल्प
शिल्पा ने आगे लिखा कि यह दृश्य देखकर न्यूटन को ग्रेविटी और लॉ ऑफ मोशन को समझ आई। इसके बाद उन्होंने गणना करने के साधन का अविष्कार किया। इसका उदाहरण देते हुए शिल्पा ने लिखा कि अभी लोगों के पास दो ही रास्ते हैं। पहली तो वह इस वायरस से बचने के लिए कुछ नया सोचे और अपने दिमाग का सही इस्तेमाल करें और दूसरा कुछ न करें जो हो रहा है वह चुपचाप देखते रहे।
वर्कफ्रंट पर शिल्पा शेट्टी
बता दें कि एक्ट्रेस शिल्पा शेट्टी सोशल मीडिया पर खूब एक्टिव रहती हैं। सोशल मीडिया पर अपनी फोटो और वीडियो शेयर कर वह अक्सर फैंस के बीच मौजूदगी दर्ज कराती हैं। वह अपनी अपकमिंग फिल्म के जरिए 20 साल बाद बॉलीवुड में फिर से कदम रखने वाली हैं। दरअसल, एक्ट्रेस जल्द ही फिल्म 'निकम्मा' और 'हंगामा 2' में अहम भूमिका निभाती दिखाई देंगे।